**Et bilde som inneholder tekst, utklipp

Automatisk generert beskrivelse**

**ÅRSRAPPORT**

Et bilde som inneholder tekst

Automatisk generert beskrivelse

**LUND MENIGHETSRÅD**

**2021**

# Innhold

1. Lund menighetsråd
2. Givertjenesten
3. Trosopplæringen
4. Moi Soul Children
5. Bæluba søndagskolen
6. Moi Barnegospel
7. Tweensklubben
8. Moi kristne Ungdomsklubb
9. Speiderne
10. Lund menighetssenter
11. Lund menighetskoret
12. Lund og Heskestad menighetsblad
13. Grønt Utvalg
14. Diakoniutvalget
15. Onsdagsmøtene

# 1 Lund Menighetsråd

Lund menighetsråd har i 2021 bestått av: Nils Otto Eidem (leder), Signe M Egeland (nestleder først halvår), Arne Lindland, Stein Rettedal (nestleder andre halvår), Anne Lill M Øverland, Anne Softie Hansen og Knut Svenning. Varamedlemmer: Merete Fauskanger, Ingrid M Ravndal, Morten Andre Olsen og Arne Sverre Rafoss.

Signe M Egeland og Anne Lill M Øverland har hatt permisjon andre halvår 2021 og Merete Fauskanger og Ingrid M Ravndal har i denne perioden vært faste medlemmer.

Menighetsrådet har i 2021 hatt 8 møter og behandlet 50 saker.

2021 året er preget av Koronapandemien som for menigheten startet ved nedstengning av mye av samfunnet fra og med 12. mars 2020. Det har vært ulike nivåer av smittevernregler gjennom året og året har vært krevende for alle. Da er det desto mer gledlig å lese årsrapportene som kommer inn som viser stor kreativitet og stort hjerte for at barn og unge, kor og eldre skal få mulighet til å delta. Mange har også dette året sett muligheter og lagt stor innsats i å finne nye løsninger der mange av oss gjerne heller ser problemer. Ta deg god tid også i år og les alle årsmeldingene – du vil bli glad.

Lund menighet har denne visjonen:

«Lund menighet ønsker å være en bekjennende, tjenende og inkluderende folkekirke - menighet som formidler den kristne tro slik Jesus og apostlene forkynte, og som blir formidlet i Bibelen. Dette ønsker vi skal prege menighetens totale virksomhet.»

Menighetens hovedarbeidsområder for å gjennomføre visjonen er

1) Gudstjenesten 2) Trosopplæringen 3) Diakoni 4) Misjon.

1. Gudstjenesten.

I Lund sokn ble det arrangert totalt 59 gudstjenester i 2021 mot 35 gudstjenester i 2020. 2021 ble som 2020 et annerledes år grunnet koronapandemien. Kreativiteten har også dette året blitt utfordret til det ytterste for å nå ut med budskapet om Jesus og med tilbud som følger smittevernreglene. Takk til alle som har bidratt til å nå lenger ut enn kirkedøra i en krevende tid.

Gudstjenesten er en viktig del av trosopplæringen hvor vi ønsker å hjelpe foreldre til å følge opp det løftet som ble gitt ved dåpen om å hjelpe barna til å bli hos Jesus når de vokser opp. Det er derfor viktig at vi arbeider for et fortsatt godt og forpliktende samarbeid mellom søndagsskolen (Bæluba) og gudstjenestelederne.

1. Trosopplæringen

Trosopplæringen har i 2021 hatt en fortsatt god utvikling på flere områder hvor ansatt trosopplærer og øvrige ansatte i samarbeid med frivillige har gjort en fantastisk innsats for at så mange barn som mulig skal får gode tilbud i tråd med trosopplæringsplanen. Vi er heldige som har 3 ansatte i deltidsstillinger som gjør en god og viktig jobb. Samtidig ser vi at vi mangler ca 60 % stilling i permisjonstiden til trosopplærer.

Takk til alle som engasjerer seg i Bæluba, Tweens, Tripp Trapp, Speideren, Soul Children og barnegospel. Menighetsrådet har valgt å prioritere trosopplæring og særlig med innsats for aldersgruppen 5. til 10 klasse. Det er derfor veldig gledelig at Tweens fortsatt har god oppslutning og er utvidet med en årsklasse når 8. klasse er inkludert. Vi ser også positive resultater når soknepresten, trosopplærer og flere frivillige har engasjert seg i å gjennomføre konfirmantarbeidet etter opplegget Smak og Se. Vi må også nevne Soul Children, Soul Tweens og dansegruppa som har økt oppslutning i løpet av året. Her er også ungdom med og det er veldig flott. Så har også Bælubalederne arrangert Slush kurs med 11 deltakere hvorav 8 fra Lund har deltatt i søndagsskolearbeidet gjennom året.. Vi oppfordrer alle til å støtte opp om ansatte og frivillige gjennom forbønn og annen god støtte. Trosopplæringsutvalget har i sin rapport på en god måte beskrevet hvordan det gode arbeidet som nå skjer i aldersgruppen 5.-9. klasse gir oss en oppmuntring til å arbeide fram et tilbud for ungdomsskolealder. Vi trenger ledere til UK !

Vi har givere som står bak og gjør at vi fra menighetsrådet og fellesrådet har opprettet stillinger tilsvarende 1,25 årsverk. Vi er veldig heldige i menigheten som har fått mulighet til å ansette så mange årsverk. I perioden med permisjon har vi foreløpig ikke klart å rekruttere tilstrekkelig vikarer. Dette viser at når vi arbeider med trosopplæring er det kjempeviktig at vi støtter opp om trosopplærerne, både fast ansatte og vikarer, som er både dyktige og villige til å gå inn i stillingene som nå har etablert.

1. Diakoni

Også dette året var mer enn 100 personer engasjert i forbønnstjenesten for bygda vår.  
Det utgis også en bønnefolder hvert halvår til hjelp og oppmuntring i bønnetjenesten. På Lund omsorgsenter er vi med i turnus for andakter søndag ettermiddag. I tillegg har sokneprest og kantor andakter på torsdager. På grunn av smittevernreglene har andaktene i perioder ikke vært mulige å gjennomføre . Takk til alle som har bidratt til at vi har kunnet bidra med andakter på omsorgssenteret, på internett og på andre måter.


Vi blir glade når vi leser om barnegospel og Soul children sin Luciafeiring utenfor stuene til omsorgssenteret. Vi blir også glade når vi leser om samarbied med Sion pinsemenighet om samlinger for personer med funksjonsnedsettelse.

Diakoni har vært hovedtema for Lund menighet i 2021. Det har slik som diakoniutvalget rapporterer , vært begrensninger på grunn av smittevern som har redusert aktiviteten. Samtidig er det viktige initiativ som er fulgt opp av diakoniutvalget knyttet til tilbud for personer med nedsatt funksjonsevne, ungdomsdiakoni og nytt initiativ til temakafe som vil bli gjennomført med flere samlinger i vårsemesteret 2022.

Fra menighetsrådet har vi ønsket å gi støtte til de frivillige gjennom å oppdatere mandater for råd og utvalg, gjennomføre møter med råd og utvalg og gjennom å utarbeide kommunikasjonsplan for Lund menighet. God kommunikasjon er et viktig skritt på veien for å kunne gi god omsorg til alle frivillige.

1. Misjon

Menighetens misjonsprosjekt er fra og med årsmøtet i 2022 knyttet til NLM sitt arbeid blant Maou folket i Elfenbenskysten. Vi har økt innsamlingsmål fra årlig 25000 til 75000. I 2021 ble det samlet inn kr 62 823 til misjonsprosjektet. Tusen takk til alle som dere som er med å støtte prosjektet!! Det ble også samlet inn kr 19 463 til Laos prosjektet. Menigheten er også velsignet med en vennskapsmenighet i Daudi i Tanzania. Vi har i 2021 fulgt Jofrid, Olav Brennsæter og sønnen Knut i livet som misjonærer i Elfenbenskysten. Vi anbefaler alle våre misjonskontakter til menighetens forbønn og støtte.



1. Orgelsaken

I 2020 ble det satt i gang innsamlingsaksjon til fornyelse og ferdigstillelse av kirkeorgelet i Lund kirke. Målet for prosjektet er kr. 1.290.000. Lund kommune bevilget i 2021 kr. 645.000. Pr. nyttår var det samlet inn kr. 1.233.768. Takk til alle givere og til aille som med sitt gode engasjement har bidratt til at vi i 2022 gjennomfører prosjektet.

1. Likestilling :

Den faktisk tilstand når det gjelder likestilling hos Lund menighetsråd fremkommer på bakgrunn av kirkevalget for 2019.  
Av likestillingstiltak ble det ved oppsett av valgliste hensyntatt og imøtekommet krav til kjønnsfordeling 60/40. Valget gav som resultat 50 % kvinner og 50 % menn av valgte medlemmer i menighetsrådet.  
Det er ikke begrensinger ut fra kjønn når det gjelder tilgang til menighetens aktiviteter, verv eller styrende organer.

1. Bønn for vår menighet og for alle som bor i Lund

Vi opplever at kirken og arbeidet som drives betyr mye for mange i Lund. De ansatte og mange frivillige gjør en stor innsats! Tusen takk! Må Gud velsigne alle som bor i Lund!

I bønn for vår menighet ber vi:«Gud vi gleder oss over ditt nærvær gjennom fellesskapet med deg og med hverandre. Måtte du som er livets Gud gå sammen med oss, den oppstandne Kristus stå ved vår side og Guds fornyende Ånd være i vårt hjerte.»

2\_GivertjenestenMenigheten har en aktiv Givertjeneste. Solidus organiserer tjenesten med faste trekk fra giverne og direkte innrapportering til Skatteetaten. Denne ordningen gir oss stor grad av kvalitet, særlig for rapportering for skattefritak. De fleste deltagerne betaler via Solidus. Ved årsskiftet var det 51 betalingsavtaler. Gavebeløpet var for 2021 333.000 kroner herav 74.000 kroner til menighetssenteret. I tillegg til gavebeløpene ble det fra kirkelig fellesråd tilført 22.000 kroner for frivillig klokkertjeneste.

Givertjenesten har gitt Lund menighet mulighet til å søke og motta støtte fra Stavanger bispedømmeråd til diakonidel av trosopplærerstillingen og menigheten får i 2021 tilskudd tilsvarende 25 % stilling. Dette er bakgrunnen for at Lund menighetsråd har forpliktet seg til å være med å finansiere 1,25 årsverk trosopplærerstillingen. Takk til alle givere som har gjort dette mulig.

# 3 Trosopplæringen

Medlemmer av trosopplæringsutvalget (TU) 2020:

Hanne Eidsheim (leder), Fie Hansen, Ellen R. Bjerga, Anja B. Haraldstad, Tone S. Skjærpe, Arne Sverre Rafoss, Kathrine M. Egeland (frem til permisjon)

På lik linje med 2020 har også 2021 i perioder vært preget av strenge og tidvis lammende smittevernregler. I tillegg har hele/deler av trosopplæringsstillingen i store deler av året vært ubesatt grunnet sykdom/permisjon. TU har i samarbeid med kirkeverge og Fellesrådet prøvd å rekruttere vikar til stillingen uten å lykkes. Deler av stillingen er p.t. delt mellom flere i mindre stillingsstørrelser samtidig som ca. 60% står vakant. Pr. i dag er det ansatt 3 personer i 20-25% stillinger.

Smittevern og ubesatt stilling har gjort det svært krevende å gjennomføre trosopplæringstiltak i henhold til planen. Samtidig har vi takket være frivillige fått til mer enn vi har håpet på. Erfaring tilsier at det er lettest å få gjennomført tiltak der det allerede er etablert stabile «teams» av frivillige rundt enkelttiltakene. I tillegg har Menighetsrådet v/leder Nils Otto vært en viktig samarbeidspartner når det gjelder prioritering av satsningsområder med mindre personalressurser tilgjengelig. Babysang, Tripp Trapp, Tweensklubb og konfirmantarbeidet har vært høyest prioritert i høst utenom de faste aktivitetene drevet av frivillige. Vi har derfor mye å være takknemlige for i 2021 også!

**Babysang** og **TrippTrapp** har stort sett blitt gjennomført hele året og det er nå ansatt vikar i 20% stillingen til å ivareta disse to tiltakene. Det har vært god oppslutning om begge og TU ser fortsatt viktigheten av å opprettholde disse treffpunktene for babyer, barn og voksne.

I 2021 har ungdomsklubben ligget brakk. Dette skyldes dels ledermangel og dels prioritering av Tweensklubben og konfirmantarbeidet. Det er stor deltakelse i Tweensklubben (5.-8. klasse), og det er en aktiv og flott gjeng i samme aldersgruppen i Moi Soul Children. Det hadde vært supert om vi fikk til å bygge opp ett ungdomsarbeid omkring disse ungdommene og konfirmantene i tiden som kommer!

**Konfirmantarbeidet:**

Våren 2021 ble preget av inngripende smitteverntiltak med avlyst leir (KonfACTION) og forenklede undervisningssamlinger, og selve konfirmasjonsdagene ble utsatt til september. Konfirmantene fikk likevel med seg en helgetur til Bryne i august med deltakelse på Jærgårds.

Høsten 2021 startet vi opp med nytt kull og nytt undervisningsopplegg for konfirmantene. Det er nå 5-6 frivillige som er med på alle samlingene. Tilbakemeldingene fra disse er svært gode og vår oppfatning er at konfirmantene trives. Grunnet vakant stilling som trosopplærer er det nå 2 ansatte som deltar på konfirmantsamlingene. Dette for å ivareta både de frivillige og konfirmantene/foreldrene. Konfirmantleir på Fjelltun ble gjennomført i oktober.

**Enkelttiltak mot årskull:**

Våren 2021:

**Tårnagenthelg** for 8 og 9-åringerble gjennomført - 33 deltakere.

**Sommersamling** for 10-åringer ble gjennomført – 13 deltakere.

Utdeling av **6-års bok** i Haien.

**Fest på slottet** (nytt tiltak) for 5-åringer ble gjennomført utendørs – 14 deltakere.

**Påskevandringen** ble avlyst bla. pga. smittevern.

Høsten 2021:

**Dåpsfest** ble gjennomført i høst i samarbeid mellom frivillige og ansatte - 9 barn m/fam.

**2-årssamling**, *Himmel og hav,* ble gjennomført i oktober - 7 barn.

**Adventssamling** for 4-åringene – 10 stk.

Utdeling av **4-årsbok** i kirken.

**Lys Våken**, **3-årssamling** og **høstkos** måtte dessverre utgå pga. manglende kapasitet.

I tillegg har det blitt lagt ned stor innsats blant de frivillige for å holde i gang søndagsskolene (Eik, Bæluba og Mandagsskolen), Barnegospel, Soul Children, Dansegruppen og Speideren.

**EN STOR TAKK TIL DERE FRIVILLIGE SOM STILLER OPP.**

**UTEN DERE HADDE VI IKKE FÅTT TIL ALT DETTE.**

# 4 Moi Soul Children

Moi Soul Children er et kor for tweens/ ungdommer fra Hovsherad, Ualand, Heskestad og Moi. Fra 10.klasse er man ”Soul Teens”. Lederteamet består av Ingebjørg Teistedal Gjøtterud (dirigent) og Tina Omdal. Anja Haraldstad er leder for dansegruppe som øver i forkant av korsamlingene. I 2021 hadde koret 17 betalende medlemmer i alderen fra 5. tom 2vgs (10-17år), inkl. lyd/lys. 7 stk betalte ikke kontingent i 2021.

Koronarestriksjoner/ smittevernsregler preget året og gjorde at mange planer ble endret. Soul Children Festivalen i Oslo ble bla. avlyst, men vi fikk gjennomført mange kjekke møteplasser:

Vi hadde 8 øvelser på våren og 8 på høsten. Koret hadde årsmøte 8. februar med valg av nytt styre. Vi øvde til 17. Mai i Haien og ved Lundevannet. Koret hadde opptredener i Lund kirke, ved Stallen på Heskestad. Vi øvde til 17. Mai i Haien og ved Lundevannet og sang/danset på 17. Mai-drive- in- festgudstjenesten utenfor NorDan. Før sommeren sang vi utenfor Lund omsorgssenter.

Koret arrangerte Barnegospeldag 1. mai, m Barbro Sulebakk og Lisa, sammen med Moi barnegospel. Dagen endte med flott “Coronafull konsert” i Lund kirke.

Sommeravslutningen hadde vi til Sokndal: Vi testet ut scatebanen, sang på en lekeplass for to barn m foreldre, før vi dro til badeplassen i Linepollen og spiste pizza og bada. Supert vær!

I august dro vi til Jærgårds- festivalen, på Klepp, hvor vi øvde og hadde konsert med “Rogaland Soul Children Mass Choir” og Oslo Soul Teens ute i Kleppeloen. Veldig kjekt!

Vi skulle delta på Soul Children Gathering i Grimstad. Da det ble avlyst, rett før avreise, fikk vi mulighet til å dra på kortur til “Høyt og Lavt” i Sirdal, hvor alle fikk utfordret seg med klatring og mountaincarts. Turen avsluttet med sangstund og fotosession ved Dorgefoss.

Turer og korseminar har vært svært motiverende for sangerne/ lederne og gjør oss tøffere, tryggere og mer inkluderende.

I høst sang vi bla. på høsttakkefest, misjonscafe, tweensklubb, cafekveld, julemesse og adventskonserter på Sion, før vi avsluttet sesongen med Lucia utenfor Lund omsorgssenter, hvor sangerne og danserne stod spredt utover hele uteplassen, fordi smitten sneik seg innpå barna i Lund.

Medlemstallet var økende på slutten av året, men grunnet coronarestriksjoner og økende smitte, deltok kun enkelte medlemmer på julegudstjeneste.

Koret har bla. utgifter til sanger, singback, utstyr, smittevern, samt medlemsskap i Acta, korkos, kvelds og turer. Regnskapet føres ved Lund menighetskontor. Koret er takknemlig for all støtte og oppbacking.

2021 har vært et viktig år å opprettholde aktiviteter og ha gode opplevelser. Vi har plass til flere sangere og voksne ledere og sjåfører (med politiattest). Med flere voksne vil det bli mindre sårbart og lettere å drive et stabilt kor, der alle kan føle seg hjemme og sett.

5 Bæluba søndagskolenHovedleder: Ellen Rettedal Bjerga

Kasserer: Ellen Rettedal Bjerga/Terje Sindland

Ledere: Kristoffer Gjøtterud, (Randi S. Skåland) Anja B. Haraldstad og Bodil Ane Helland.

Bæluba-samlingene begynner tradisjonelt i kirken der barna er med på den første delen av gudstjenesten som for eksempel dåp. Det har vært 5 samlinger på vårhalvåret og 5 samlinger på høsten 2021. Noen samlinger har vært uten gudstjeneste, for å holde litt kontinuitet for ungene. I juni hadde vi en kjekk avslutning for alle slusherne, der det var teambuldingsaktiviteter, pizza, snop og film.

I januar gikk første samling ut pga corona, men da arrangerte bæluba (sammen med trosopplærer) en bil-rebus, der veldig mange biler med og uten barn, deltok. Dette opplevde vi som veldig vellykket i en tid der det meste annet var avlyst.

Det har vært i snitt 21 barn pr samling i år og det er 20 betalende medlemmer.

Vi har et eget søndagsskole-opplegg «Sprell Levende», med sang, andakt og bønn. Vi tenner tre lys i forbindelse med trosbekjennelsen og vi har brukt både flanellograf, bildeplakater, dukketeater, dvd og rollespill i formidlingen. Ungene tenner hvert sitt telys i lysgloben etter at de er registrert. Vi abonnerer på Sprell levende opplegget fra Søndagsskoleforbundet. Dette er et opplegg som går på totalformidling, altså at forkynnelsen skjer ved at man tar alle sansene hos barnet i bruk.

Det ble arrangert et slushkurs for 11 flotte ungdommer fra 5-7 klasse i 2020. (Slush= Sprell levende unge søndagsskole hjelpere.) Disse 8 slusherne fra Lund, har vært en flott ressurs med å forberede mat, være med i formidlingen, trosbekjennelse, skattekiste, hjelpe ungene i aktiviteter, lede sanger, og regisitere osv. Ungdommene får også viktig og fin ledertrening.

Randi Skåland gikk ut som leder i 2021. Takk til Randi som har lagt ned mange års innsats i søndagsskolen Bæluba. Vi er nå 4 ledere som rullerer på to team.

Målet for Bæluba er å **gi Jesus til barna**, og vi har noen flotte Bæ-Lu-Ba barn!

# 6 Moi Barnegospel

ÅRSMELDING MOI BARNEGOSPEL 2021

Moi Barnegospel er for barn fra 4 år til og med 4. Klasse. Vi øver mandag i partallsuker på

Menighetssenteret fra kl 17.00 til 17.50.

25 medlemmer hadde betalt inn kontingent pr 31.12.2021

Ledere: Tina Omdal, Ingebjørg T Gjøtterud, Brit Sønnøve Drivenes

Foreldrerepresentanter: Kristin Kranenborg og Hans Steinberg

Kasserer: Mari Brennsæter

Sekretær: Signe Egeland

Selv om det også i 2021 har vært et år med pandemi og restriksjoner, har Moi Barnegospel hatt et innholdsrikt år.

Våren 2021 har vi hatt 7 øvelser. En planlagt felles øving og konsert med jentegruppa Seven ble dessverre avlyst. Da var det ekstra stas at vi kunne få gjennomføre konsert med Team Sulebakk 1. Mai. Det ble en strålende dag på alle vis, med en flott konsert i Lund kirke. Vi fikk også opptre på familiegudstjeneste i mars og på selveste 17.mai. Vi hadde også en fin avslutning før sommeren ved Lund omsorgssenter.

Høsten 2021 har vi hatt 8 øvelser. Det var kjekt å få delta på misjonskafe og på kafekveld på Menighetssenteret. Vi deltok også på NMS sin julemesse i Lundetun og familiegudstjeneste i Lund kirke. Det var godt oppmøte, mange folk og fint å kjenne på gleden av å samles mange igjen uten så mange restriksjoner.

Det ble igjen innstramminger i smittevern i desember, så den planlagte Luciafeiringen ble også i år utført med Luciatog utenfor omsorgssenteret. Juleopptredenen fikk vi heller ikke gjennomført slik planlagt. I sum har vi likevel i løpet av året fått gjennomført det meste av planlagt program. Det er vi veldig takknemlig for. Vi har også hatt god rekruttering av nye medlemmer.

Moi Barnegospel har noen superflinke og kreative ledere. En stor takk til lederne, og en stor takk til alle gode hjelpere som har bidratt i løpet av året

# 7 Tweensklubben

Styret: Svein Trygve Røyland, Anja B. Haraldsstad (gikk ut av styret høsten 2021), Linette Eidsheim, Rakel C Heskestad, Liva Haraldsstad og Eivind Helland.

Øvrige ledere: 8 andre voksne og 4 ungdommer har også vært med som ledere.

Klubben holder til på Menighetssenteret og er en fredag i måneden for 5.-7. klasse. Siden det ikke er ungdomsklubb-tilbud er det også for 8. klasse skoleåret 2021-2022. Av praktiske årsaker og smittevern har kvelden vært delt i to, 5. og 6. klasse kl. 1800-1930, og for 7. og 8. klasse kl. 2000-2130.

I 2021 ble det gjennomført 10 klubbkvelder. TK i januar ble avlyst pga. nasjonale smitteverntiltak. 111 ulike og unike «tweens» har deltatt.

Gjennomsnittlig antall deltakere våren 2021: 50

Gjennomsnittlig antall deltakere høsten 2021: 62

(5 kl: 16, 6.kl.: 27, 7. kl: 16, 8.kl. 6)

Hver klubbkveld startet med en samling med lek, andakt og bønn. Etter samlingen var det gratis varmmat og saft, samt salg av kioskvarer i møtesalen nede. I møtesalen oppe var det gjerne airhockey, bordtennis, musikk og lek. Enkelte ganger var det hobbyaktiviteter i undervisningsrommet. Når det var lyse kvelder var det også aktiviteter utendørs.

I mai hadde vi et arrangement i Haien sammen med Alive (Sion sitt tilbud til samme aldersgruppe), og vi har dialog med Alive slik at datoene ikke krasjer.

TK vil i 2022 organisere seg under NMSU og satse på å få opparbeidet en betalende medlemsmasse for å øke sine inntekter.


Vi er takknemlige for alle ungdommer og voksne som hjelper til og gjør kveldene trygge og trivelige for alle *tweens.*

8 Moi Kristne UngdomsklubbI 2021 har ungdomsklubben ligget brakk. Dette skyldes dels ledermangel og dels prioritering av Tweensklubben og konfirmantarbeidet. Fra august 2021 og frem til sommeren 2022 er tweensklubben også for 8. klassingene slik at de har et aktivitetstilbud.

Det er stor deltakelse i Tweensklubben (5.-8. klasse), og det er en aktiv og flott gjeng i samme aldersgruppen i Moi Soul Children. Det hadde vært supert om vi fikk til å bygge opp ett ungdomsarbeid omkring disse ungdommene og konfirmantene! .

Ungdomsklubben mangler ledere og et styre.

# 9 Speiderne

**ÅRSRAPPORT 2021**

**Gruppe: Moi KFUK-KFUM-Speidere**

**Årsmøte: 07.09.2021:**

**Gruppeleder:** Arne Sverre Rafoss (gjenvalgt)

**Troppsleder:** Kjell Enok Egeland (gjenvalgt)

**Kasserer:** Jostein Bakklund (gjenvalgt)

**Medleder:** Arne Børge Mydland

**Medlemmer:** 4 ledere over 21 år. Våren 2021 møtte 4 barn og 1 forelder på våre møter. Høsten 2021 møtte 10 barn og 1 forelder på våre møter. Alderen på barna er fra 7 til 15 år.

**Møter:** Vi har møter annen hver tirsdag i oddetallsuker. Vi har normalt 2 søndagsturer hvert halvår.

**Våren 2021**

Våren 2021 fikk vi gjennomført 6 møter Ett møte måtte avlyses pga av ledermangel, og ett møte ble avlyst grunnet Covid-19. Begge søndagsturene ble avlyst pga for få påmeldte.

**Høsten 2021**

Høsten 2021 fikk vi gjennomført 6 møter. Ett møte ble avlyst pga ledermangel. Begge søndagsturene ble avlyst pga for få påmeldte.

**Økonomi:** Speideren har bra økonomi.

Speideren har Facebook hjemmeside «Moi KFUK-KFUM-Speidere»

# 10 Lund menighetssenter

****

**Årsmelding 2021**

Styret for Lund Menighetssenter har i 2021 bestått av følgende personer og verv:

|  |  |  |  |
| --- | --- | --- | --- |
| Navn | Funksjon | År | På valg |
| Ingemar Bjerga | Leder | 2021/2022 | Årsmøte 2023 |
| Gretlies Rusdal | Styremedlem | 2021/ |  |
| Grethe Rettedal | Rekvisitaansvarlig | 2020/2021 | Årsmøte 2022 |
| Terje Egeland | Styremedlem | 2020/2021 | Årsmøte 2022 |
| Reidar Eidsheim | Sekretær | 2020/2021 | Årsmøte 2022 |
| Morten Olsen | Styremedlem | 2021/2022 | Årsmøte 2023 |

Styret har hatt 7 møter og behandlet 30 nye saker.

2021 fortsatte som 2020, der huset har vært delvis stengt i perioder i forbindelse med Covid-19. Vi kunne etter sommeren åpne opp for arrangement og utleie. Det har vært god aktivitet på huset i høst, spesielt aktivitet rettet mot barn og unge.

Vårdugnaden gikk over tre dager, to på våren og en i tidlig i september. Det var mange som deltok i dugnaden disse dagene. Takk til alle som deltok. 😊

Gjennom det første halvåret av 2021 hadde vi minimalt med inntekter på huset. Heldigvis fikk vi inn noe i leieinntekter det siste halvåret, samtidig som vi fikk 15.000 i netto på kafekvelden i oktober. Vi fikk i begynnelsen av året overført 10.000 fra Menighetsrådet/Menighetsbladet og 20.000 fra Fellesrådet i koronamidler. Dette bidrar godt til å holde økonomien under kontroll, spesielt siden strømutgiftene blir halvannen gang det vi har i et normalår.

Bærebjelken i økonomien til Menighetssenteret er likevel den faste givertjenesten. Den dekker det meste av de faste utgiftene hvert år, og har lagt på i underkant 60.000, - de siste årene.

Glenn Joakim Bakklund som var ansatt som renholdsarbeider har nå sluttet og Benjamin Gjøtterud har overtatt ansvaret for renhold av kjøkken, møtesal i kjeller og toaletter.

Vi har hatt endringer i styret i 2021, hvor Ingemar Bjerga har overtatt rollen som styreleder og Reidar Eidsheim fortsetter som sekretær i styret.

Den største investeringen vi har hatt gjennom 2021 er at vi har fått nye nødlys i hele huset.

Investeringer i tiden fremover:

1. Møbler loft
2. Lys og lyddempning i kjeller
3. Nye stoler
4. Ventilasjonsanlegg

Styret vil takke alle som stiller opp med renhold, gressklipping, vaktmestertjeneste, vårdugnad, givertjeneste, eller som på andre måter har bidratt til at senteret skal fungere

# 11 Lund menighetskor

Dette året ble også preget av pandemien. Forskrifter og anbefalinger fra sentrale og lokale myndigheter, samt «Smittevernveileder for musikkøvelser» ble fulgt. På grunn av pandemien har det variert hvor mange som har deltatt på øvelser og aktiviteter dette året.

Året 2021 startet uten korøvelser, men etter forslag ble det startet korturer 8. februar på øvelseskveldene, der vi gikk turer sammen fra kl 18:00-19:00. Litt sang ble det også.

Dette holdt vi på med frem til 15. mars, da vi kombinerte korøvelse utenfor Menighetssenteret 18:00-18:30 og kortur 18:30-19:30. Resten av våren hadde vi noen korøvelser ute, noen utenfor menighetssenteret og noen i Haien.

Vi startet opp med øvelser innendørs 31.mai, og første opptreden ble sangkveld utendørs i Haien 9.Juni, med godt oppmøte og gode tilbakemeldinger. Dette var eneste opptreden før sommerferien, men det føltes godt å være i gang igjen.

Etter sommerferien startet øvelsene opp igjen, og da innendørs 6.september. Hele høsten har det vært ukentlige øvelser, med siste øvelse 6.desember.

7.desember ble det kunngjort strengere smitteverntiltak, og den tradisjonelle julekonserten i Lund kirke 12.desember ble avlyst. Også sangkveld 15.desember og førjulskos 13.desember ble avlyst. Heller ikke 1.juledag sang koret i gudstjenesten slik vi pleier å gjøre.

Arrangement vi har sunget på høsten 2021 er:

* Misjonsmøte på menighetssenteret onsdag 22.september
* Søndagsandakt på Omsorgssenteret søndag 17.oktober
* Gjestekor på ”Syng med oss” kveld arrangert av Lund Bygdekor i Lundetun 24.oktober.
* Allehelgenssøndag i Lund kirke søndag 7.november.
* NMS julemesse i Lundetun fredag 12.november.
* På kafekvelden på menighetssenteret 30.oktober bidro koret med gevinster, gjennomføring av utlodning og praktisk hjelp.

Medlemskontingenten ble i styremøte 01.11 2021 bestemt å halveres til kr 250,- for 2021, dette p.g.a lite aktivitet og forbruk i 2021.

Ellers må det rettes en varm takk til Solvor, som har fulgt oss opp på mail og sms i den vanskelige tiden. Dette har vært nyttig informasjon og oppmuntring for oss i koret

Årsmøtet ble utsatt på grunn av pandemien, og ble avholdt 18.10.21.

Det har i 2021 vært holdt 4 styremøter derav 1, som var konstituerende møte for nyvalgt styre som ble sammensatt som følger:

Solvor K Konstali Dirigent

Kirsti Imhof Leder

Ingvild Bakklund Økonomileder

Einar Torland Sekretær

Marianne Brogeland Sosialleder

Fie Hansen Noteforvalter (vararepresentant)

# 12 Lund og Heskestad Menighetsblad

Menighetsbladet vårt er et av de eldste i vårt bispedømme og er i 2022 inne i sin 80. årgang. Redaksjonen har vært stabil i mange år og består av Stein Rettedal og Arne Lindland. Bladet kommer ut med 4 nummer i året og er på minimum 32 sider i hvert nummer.

Bladet distribueres til alle husstander i kommunen og vi ønsker å skape interesse for evangeliet og kirkas arbeid til flest mulig, også til de som ikke har en fast tilhørighet til kristne menigheter. Derfor forsøker vi alltid å få med intervjuer og stoff som kan interessere mange, men med en klar kristen profil.

Dette året har vi fått systematisert, samlet og arkivert gamle blad, slik at de kan oppbevares for framtida. Vi mangler imidlertid nesten samtlige blad fra 1960- og 1970-årene. Hvis noen har blad fra disse årene, er vi takknemlige for å motta og arkivere disse.

Økonomien til bladet er stabil, takket være våre trofaste annonsører og alle dere som betaler inn en frivillig kontingent. Takk også til dere som bidrar med å distribuere bladene. Dette sparer oss for mange tusen kroner i utgifter.

Takk til alle dere som bidrar med stoff, bilder og som stiller opp til intervjuer. Vi tar gjerne imot tips om forbedringer, stoff og aktuelle intervjuobjekter.

13 Grønt Utvalg

Grønt utvalg jobber fortsatt for at Lund menighet skal være en grønn menighet. Det vil si at de fine ordene om å ta vare på skaperverket blir til konkrete miljøvennlige veivalg i hverdagen.

Også i 2021 ønsket vi å arrangere klesbyttemarked, men ble forhindret av pandemien. Vi vil ordne i stand et slikt byttemarked så fort smittesituasjonen gjør det mulig. Vi har også lyst til å gjennomføre byttemarked for lett interiør, leker, sport- og fritidsutstyr.

Skaperverkets dag ble markert på gudstjenesten 27. juni. Torbjørn Hestnes fra Sokndal var vikarprest denne dagen. Temaet for dagen var «Handling gir håp».

Vi har videreført spalten «Framtid og håp» i menighetsbladet med miljøtips og positive miljønyheter.

På temakvelden 20. oktober formidlet Knut Svenning noe av det han har lært på studiet «Teologi for en truet jord». Etter foredraget var det innspill og diskusjon. Flere ytret ønske om å samsnakke oss om hvordan vi kan redusere forbruket vårt. Kanskje det kan bli tema for neste temakveld? Hilde Almendingen deltok med sang, Karen Egeland med dikt og Ingvild Drivdal Eikeland ledet kvelden.

Det vi kanskje har brukt mest tid på dette året er innspill til Lund kommunes nye plan for klima og energi. Planen ble behandlet i pnm-utvalget før jul, men skal endelig vedtas av kommunestyret i starten av 2022. Vi har gått gjennom foreløpige utkast til plan og sendt inn rundt 60 forslag til tiltak for å ta vare på klima og natur. Vi håper det blir en bra plan og at gode tiltak settes ut i livet.

Vi har også sendt brev til kommunen og Nordan med oppfordring til at de sammen kan arrangere et folkemøte med informasjon både om klodens tilstand og hva vi kan gjøre her lokalt i Lund. Dette initiativet kom fra menighetsrådet da vi hadde møte med dem i september. Kommunen ga positiv tilbakemelding, men de hadde ikke kapasitet til et slikt møte før jul. Kanskje i 2022?

Ellers har vi utarbeidet et «mandat for grønt utvalg», og kommet med innspill til menighetsrådet om datalagring. Unødvendig lagring av e-post, referat osv er svært energikrevende og dermed en kilde til store co2-utslipp.

Grønt utvalg har i 2021 bestått av Merethe Fauskanger, Karen Egeland (sekretær), Hilde Almendingen, Ingvild Drivdal Eikeland og Terje Gilberg (leder). Alle fem fortsetter i 2022.

14 Diakoniutvalget

**Medlemmer i diakoniutvalget har vært:**

Hanna J P Torland (leder )

Ingrid Moen Ravndal (referent)

Anne- Lill Øverland ( første vara)

Ingvild Bakklund

Inge Høines

Marianne Brogeland

* Utvalget har hatt 4 styremøter i 2021
* **11 mars** var diakoniutvalget invitert til møte med menighetsrådet for å informere og drøfte diakoniarbeidet i menigheten. Diakoni var satt opp som menighetens satsningsområde for 2021 Tidligere leder Aud Eriksen gav en god informasjon om sitt arbeid fra diakoniutvalget . Det kom flere innspill på viktige områder å jobbe videre med – bla sorggrupper , kurs for ektepar og fokus på tilbud rettet mot ungdom.
* **17 mars** kunne vi avholde forbedersamlingen som ble avlyst i november 2020 pga koronarestriksjoner. Fortsatt måtte vi forholde oss til smittevernsregler som 1 meter avstand, registrere frammøtte og ha tilviste plasser. Jan Robert Madsen talte over temaet « Fadervår « og Tormod Jorud bidrog med sang og trekkspill. Det var 46 frammøtte. Med bakgrunn i koronasituajonen ble det ikke servering av mat og kaffe. Vi håper det kan ordne seg til samlingen i 2022. Vi har klart å dekke alle områder denne gangen , men det trengs flere forbedere!! . Vil du ta på deg denne oppgaven kan du ta kontakt med diakoniutvalget
* **Søndagsandaktene** på omsorgssenteret måtte utgå i starten av året grunnet koronarestriksjoner som ikke tillot besøk utenfra på omsorgssenteret. I slutten av mars kunne vi starte opp igjen . Tilbakemelding var at det hadde vært et stort savn den perioden det ikke var andakter , så det viser viktigheten av dette tilbudet. Diakoniutvalget har drøftet hvorvidt vi skal fortsette å ha pause fra andaktene i juli måned slik det har vært. Med bakgrunn i at vi allerede har problemer med å fylle listen gjennom året er det enighet om at vi fortsetter uten noe tilbud i juli. Det er behov for flere som kan bidra med søndagsandakter . Er det noen som kan tenke seg å være med kan de ta kontakt med diakoniutvalget
* **Besøk til 80 og 85 åringer** har også vært rammet av restriksjoner i perioder. Men telefon ble benyttet når det ikke var mulig å gå på besøk. Det er fordelt besøk for 2022 blant diakoniutvalgets medlemmer
* **Deltagelse på arrangementer**. I september var det Eldretreff i forbindelse med NMS sin misjonsuke, Diakoniutvalget bidro denne dagen med ansvar for mat og pynting.

- I oktober deltok vi på «Sammen i menigheten « der vi også hadde ansvar for mat. Diakoniutvalget ser viktigheten av de to samlingene som har vært for personer med nedsatt funksjonsevne, samtidig som vi tenker veien videre er å videreføre tilbudet inn i ordinære gudstjeneste / onsdagsmøter. Vi har forstått det er i tråd med det arbeidsgruppen for tilbudet også tenker

* Diakoniutvalget hadde ansvar for onsdagsmøte 27.10. Siri Jorunn Johannessen – diakon i Eigersund – snakket over Temaet Ungdomsdiakoni. Solvor Kvåle Konstali og Marianne Brogeland bidro med fin sang og musikk. Det ble en inspirerende kveld , som ble avsluttet med kveldsmat og god prat rundt bordene . I forkant av denne kvelden hadde vi i løpet av høsten – sammen med frivilligsentralen i Lund – oppfordret til strikking av skjerf i forbindelse med Kirkens Bymisjon sin «Oransje skjerf aksjon» Det kom inn 12 fine skjerf som Siri fikk med til utdeling i Eigersund kommune. Dette arbeidet fortsetter vi med i 2022, i samarbeid med Lund Frivilligsentral
* **Mandat.** Diakoniutvalget ble i høst utfordret av menighetsrådet til å utarbeide mandat for utvalget. Dette ble ferdigstilt på vårt styremøte i oktober og sendt til menighetsrådet for godkjenning
* **Temakvelder/Sorggrupper** ble tatt opp som tema etter møte i menighetsrådet. På styremøte i oktober ble det vedtatt at vi gir ansvaret til en planleggingsgruppe. Den ble bestående av Hanna J P Torland , Elise Eidem, Tone Berit Eriksen og Sølvi Reiersen(leder i Lund Frivilligsentral). Arbeidet er godt i gang og vi starter opp med Temakafe` i februar 2022.

# **15 Onsdagsmøtene**

*Komitéen har bestått av Jostein Skåland, Jostein Drivenes, Signe Hansen og Torhild Svenning*

Dette året ble også preget av situasjonen rundt Korona og avlysning av møter.

Alle planlagte møtene fra nyttår til slutten av april ble avlyst. Så kunne vi heldigvis samles igjen i noen måneder før vi måtte stenge ned igjen og avlyse møtene i desember

Men med smittevernhensyn, notering av oppmøte og uten servering kunne vi i mai til november 2021 gjennomføre 19 onsdagsmøter på menighetssenteret og to i kirken. Det var bibeltimer, årsmøte for Menigheten, Temamøte ved Åpne dører og ved Grønn Gruppe, Misjonsmøter ved NMS, Israelsmisjonen og Prestegårdsforeningen. Møte ved Diakoniutvalget og noen «Vi leser bibelen sammen» I tillegg var det bønn og samtalemøte hver onsdag i sommertiden.

Vedtatt av Lund menighetsråd 17.02.2022, LM-08/22